**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.06.2021, ora 08.00 – 19.06.2021, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 19.06.2021, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis la data de 18.06.2021, la ora 11:30, avertizarea hidrologică nr. 55, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-COD PORTOCALIU în intervalul 18.06.2021, ora 16:00 – 20.06.2021, ora 24:00 - posibile depăşiri ale COTELOR DE INUNDAŢIE** pe râurile din bazinele hidrografice: Olt – afluenţii de stânga aferenţi sectorului aval S.H. Sâncrăieni – amonte S.H. Sebeş Olt **(judeţele: Harghita, Covasna, Braşov şi Sibiu)**, Ialomiţa– bazin superior **(judeţul Dâmboviţa)**, Prahova – bazin superior şi afluenţi bazin mijlociu şi inferior **(judeţele: Dâmboviţa, Prahova, Buzău şi Ialomiţa)**, Călmăţui **(judeţele: Buzău şi Brăila)**, Buzău – bazin amonte S.H. Nehoiu şi afluenţii aferenţi sectorului aval S.H. Nehoiu **(judeţele: Braşov, Covasna, Buzӑu şi Prahova)**,Rm. Sărat (**judeţele: Buzău şi Vrancea),** Putna (**judeţul Vrancea),** Trotuş **(judeţele: Harghita, Covasna, Neamţ, Bacău şi Vrancea)**, Bârlad **(judeţele: Neamţ, Iaşi, Vaslui, Bacău, Vrancea şi Galaţi),** Siret –afluenţii mici aferenţi sectorului aval confluenţă cu râul Moldova **(judeţele: Neamţ, Bacău, Vrancea şi Galaţi)**, Jijia – afluenţii aferenţi sectorului aval confluenţă cu râul Sitna **(judeţele: Botoşani şi Iaşi)**, Prut – afluenţii aferenţi sectorului aval S.H. Drânceni **(judeţele: Vaslui şi Galaţi)** şi râurile din Dobrogea **(judeţele: Tulcea şi Constanţa)**.

**Fenomenele hidrologice periculoase se pot produce cu probabilitate şi intensitate mai mare pe unele râuri din judeţele: Bacău, Vrancea şi Buzău.**

**-COD GALBEN în intervalul 18.06.2021, ora 12:00 – 21.06.2021, ora 24:00 - posibile depăşiri ale COTELOR DE ATENŢIE** pe râurile din bazinele hidrografice: Târnava Mică – bazin superior şi afluenţi bazin mijlociu şi inferior, Târnava Mare – bazin superior şi afluenţi bazin mijlociu şi inferior **(judeţele:** **Harghita, Mureş, Braşov, Sibiu şi Alba)**, Jiu – bazin superior amonte S.H. Sadu şi afluenţii aferenţi sectorului aval S.H. Sadu **(judeţele: Hunedoara, Gorj, Mehedinţi şi Dolj)**, Olt – bazin amonte S.H. Sebeş Olt şi afluenţii aferenţi sectorului aval S.H. Sebeş Olt **(judeţele: Harghita, Covasna, Braşov, Sibiu, Vâlcea, Argeş, Olt, Gorj şi Dolj),** Vedea – bazin superior şi afluenţi bazin mijlociu şi inferior **(judeţele: Olt, Argeş şi Teleorman)**, Argeş – bazin superior şi afluenţi bazin mijlociu şi inferior **(judeţele: Argeş, Dâmboviţa, Giurgiu, Teleorman şi Ilfov),** Ialomiţa **–** bazin superior şi afluenţi bazin mijlociu şi inferior **(judeţele: Dâmboviţa, Prahova şi Ialomiţa),** Călmăţui **(judeţele: Buzău şi Brăila)**, Buzӑu **(judeţele: Braşov, Covasna, Buzӑu, Prahova şi Brăila)**,Rm. Sărat (**judeţele: Buzău şi Vrancea),** Putna (**judeţul Vrancea),** Trotuş **(judeţele: Harghita, Covasna, Neamţ, Bacău şi Vrancea),** Bistriţa **(judeţele: Suceava, Harghita, Neamţ şi Bacău),** Moldova **(judeţele: Suceava şi Neamţ),** Suceava **(judeţul Suceava),** Bârlad **(judeţele: Neamţ, Iaşi, Vaslui, Bacău, Vrancea şi Galaţi),** Siret –afluenţii mici aferenţi sectorului aval confluenţă cu râul Suceava **(judeţele: Suceava, Botoşani, Iaşi, Neamţ, Bacău, Vrancea şi Galaţi),** Prut – afluenţii aferenţi sectorului aval S.H. Oroftiana **(judeţele: Botoşani, Iaşi, Vaslui şi Galaţi)** şirâurile din Dobrogea **(judeţele: Constanţa şi Tulcea).**

**-în intervalul 20.06.2021, ora 06:00 – 21.06.2021, ora 24:00,** pe râul Prut – sector amonte Ac. Stânca Costeşti **(judeţul Botoşani).**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-BACĂU, BOTOŞANI, BRAŞOV, BRĂILA, BUZĂU, CONSTANŢA, COVASNA, DÂMBOVIŢA, GALAŢI, HARGHITA, IALOMIŢA, IAŞI, NEAMŢ, PRAHOVA, SIBIU, TULCEA, VASLUI şi VRANCEA* ***(****18 prefecturi)* ***– COD PORTOCALIU;***

*-ALBA, ARGEŞ, BACĂU, BOTOŞANI, BRAŞOV, BRĂILA, BUZĂU, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, TULCEA, VASLUI, VÂLCEA şi VRANCEA (31 de prefecturi)* ***– COD GALBEN.***

**Debitele au fost,** **în general, în creștere** ca urmare a precipitațiilor cu caracter torențial, sub formă de aversă, căzute în interval și propagării, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Arieș, cursul mijlociu și inferior al Mureșului, unde au fost în scădere.

Pe râurile din bazinele hidrografice hidrografice: Bega, Timiș, Bârzava, Moravița, Caraș, Nera, Cerna, debitele au fost relativ staționare.

Debitele se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe râurile din bazinele hidrografice: Vișeu, Târnave, Trotuş, Moldova, Suceava, Bahlui, Sitna, Miletin, Vedea, Ialomița, bazinul superior al Oltului, bazinul mijlociu și inferior al Argeșului, pe unii afluenți ai Bistriței, cursul Siretului, cursul mijlociu al Mureșului, cursurile superioare ale Buzăului, Putnei, Prutului și râurile din Dobrogea şi mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișul Negru, Crișul Repede, Bistra, Moravița, Caraș, Nera, Cerna.

În interval s-a situat la **COTA DE INUNDAȚIE** râul Putna la stația hidrometrică Lepșa (300)-jud. VN și peste **COTELE DE ATENȚIE** râurile la stațiile hidrometrice: Covasna-Boroșneu Mare (400+8)-jud. CV, Buzău-Sita Buzăului (225+15)-jud. CV, Putna-Colacu (300+30)-jud. VN, Trotuș-Onești (350+1)-jud. VN, Cașin-Haloș (350)-jud. BC, Negel-Măgura (80+68)-jud. BC, Trebeș-Mărgineni (400)-jud. BC.

**Se situează peste:**

-**COTA DE INUNDAȚIE** râul Putna la stația hidrometrică Mircești (550+36)-jud. VN,

-**COTELE DE ATENȚIE** râurile la stațiile hidrometrice: Covasna-Covasna (80+13)-jud. CV, Râul Negru -Reci (300+68)-jud. CV, Vaslui (Vasluieț)-Codăești (400+22)- jud. VS și Biruinţa -Biruința (150+43)-jud.CT.

În interval au fost emise două **avertizări hidrologice** pentru fenomene imediate și cinci **atenționări hidrologice** pentru fenomene imediate.

**Debitele vor fi, în general, în creștere** datorită precipitațiilor prognozate și propagării, exceptând râurile din bazinele hidrografice Vișeu, Iza, Tur, Someș, Crasna, Barcău, Crișuri, bazinul mijlociu și inferior al Mureșului (exceptând Târnavele), Bega, Timiș, Bârzava, Moravița, Caraș, Nera, Cerna, unde vor fi în scădere.

Sunt posibile scurgeri importante pe versanţi, torenţi, pâraie, viituri rapide pe râurile mici cu efecte de inundaţii locale și creşteri mai importante de niveluri şi debite, cu posibile depășiri ale **COTELOR DE APĂRARE** pe râurile din zonele de deal și munte, mai ales pe cele din jumătatea de sud-est a țării, ca urmare a precipitaţiilor sub formă de aversă, însemnate cantitativ și cu caracter torențial prognozate.

Se va situa peste **COTA DE INUNDAȚIE** râul Putna la stația hidrometrică Boțârlău (650+45)-jud. VN, ca urmare a propagării viiturilor formate anterior în amonte.

**Alimentări cu apă**

**A.B.A. Argeș-Vedea**

Toţi consumatorii sunt alimentaţi normal.

Alimentarea cu apă a mun. București:

-râul Argeș - Ac. Zăvoiul Orbului - 52 mc/s

-râul Dâmboviţa - Ac. Văcărești - 20,0 mc/s

-Deriv. CA2 - 1,00 mc/s

-Deriv. Mircea Vodă - 1,30 mc/s.

**A.B.A. Crişuri**

Debitul râului Barcău în secţiunea Nușfalău este 0.508 mc/s.

Debitul râului Crișul Alb în secţiunea Criscior este 2.16 mc/s.

**A.B.A. Prut-Bârlad**

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Negrești din acumularea Căzănești;

\* treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**DUNĂRE**

Debitul la intrarea în ţară (secţiunea Baziaş) în intervalul 18-19.06.2021 a fost în scădere, având valoarea de 5300 m3/s, sub media multianuală a lunii iunie (6400 m3/s).

În aval de Porţile de Fier debitele au fost în scădere uşoară pe sectoarele Gruia-Corabia şi Olteniţa-Tulcea şi relativ staţionare pe sectorul Turnu Măgurele-Giurgiu.

**Debitul la intrarea în ţară** (secţiunea Baziaş) **va fi în scădere (5200 m3/s).**

În aval de Porţile de Fier debitele vor fi în scădere pe sectoarele Gruia-Giurgiu și relativ staționare pe sectorul Olteniţa-Tulcea.

**Se situează în faza I de apărare următoarele sectoare de dig:**

-T. Vladimirescu, Sfântu Gheorghe (din administrarea S.G.A. Tulcea); Nufăru-Victoria (din administrarea consiliilor locale) – **jud Tulcea.**

**2.** **Situaţia meteorologică în intervalul 18.06.2021, ora 08.00 –19.06.2021, ora 06.00**

**Administraţia Naţională de Meteorologie (A.N.M.) a emis la data de 18.06.2021, la ora 10.00, avertizarea meteorologică nr. 71, astfel:**

**-COD GALBEN de ploi însemnate cantitativ și instabilitate atmosferică în intervalul 18.06.2021, ora 10:00-19.06.2021, ora 23:00: „**în Muntenia, Moldova, Oltenia și în Dobrogea și în cea mai mare parte a Transilvaniei va ploua însemnat cantitativ și vor fi perioade cu manifestări de instabilitate atmosferică. Aversele vor avea și caracter torențial, pe alocuri vor fi însoțite de descărcări electrice și de intensificări de scurtă durată ale vântului. În intervale scurte de timp sau prin acumulare, cantitățile de apă vor depăși 20...30 l/mp și pe arii restrânse 40...50 l/mp. Fenomene specifice instabilității atmosferice se vor semnala pe alocuri și în celelalte regiuni. Vremea se va menține în general instabilă până la începutul săptămânii viitoare.”

**-COD PORTOCALIU de ploi abundente în intervalul 18.06.2021, ora 12:00-19.06.2021, ora 23:00: „**în județele Bacău, Galați, Vrancea, Brăila, Ialomița, Călărași, Buzău, Prahova și în zona de munte a județelor Dâmbovița, Argeș, Brașov și Covasna va ploua abundent și se vor acumula cantități de apă de 40...50 l/mp și izolat 60...80 l/mp. Ploi abundente vor fi pe spații mici și în celelalte județe din Muntenia și Moldova.

Această avertizare meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către prefecturile judeţelor:*

*-ALBA, ARGEŞ, BOTOŞANI, BRAŞOV, CARAŞ-SEVERIN, CONSTANŢA, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, IAŞI, ILFOV, MEHEDINŢI, MUREŞ, NEAMŢ, OLT, SIBIU, SUCEAVA, TELEORMAN, TULCEA, VASLUI, VÂLCEA şi Municipiul BUCUREŞTI**(26 de prefecturi)-****COD GALBEN*;**

*-ARGEŞ, BACĂU, BRAŞOV, BRĂILA, BUZĂU, CĂLĂRAŞI, COVASNA, DÂMBOVIŢA, GALAŢI, IALOMIŢA, PRAHOVA şi VRANCEA (12 prefecturi)-****COD PORTOCALIU*.**

**În ţară,** în estul şi sud-estul teritoriului, vremea a fost ploioasă şi în general răcoroasă; au fost înnorări mai persistente, în special în Muntenia şi a plouat pe arii extinse, dar şi perioade scurte când pe spaţii restrânse au fost manifestări de instabilitate atmosferică. Mai ales prin cumulare s-au înregistrat cantităţi de apă de 20...30 l/mp, iar în vestul Moldovei, estul şi nordul Munteniei peste 40...60 l/mp şi izolat, în Carpaţii şi Subcarpaţii de Curbură şi în Subcarpaţii Moldovei, peste 80 l/mp. În restul teritoriului, vremea a fost caldă, cu precădere în vest-nord-vest, unde cerul a fost variabil. În schimb, local în Oltenia, nordul Moldovei, vestul Transilvaniei şi al Munteniei şi estul Banatului, în a doua parte a zilei şi seara, instabilitatea atmosferică accentuată s-a manifestat local prin dezvoltări noroase convective, averse torențiale, frecvente descărcări electrice şi intensificări de scurtă durată ale vântului; în timp scurt s-au înregistrat cantităţi de apă de 25...50 l/mp şi izolat au fost vijelii şi grindină (confirmare de vijelie din datele reţelei meteo pentru judeţul Telorman, iar date radar şi surse externe - grindină de dimensiuni medii în judeţul Cluj). Vântul a avut intensificări susţinute în zona montană înaltă, cu rafale de până la 80...100 km/h şi în regiunile sud-estice, izolat cu viteze de 60...70 km/h în deltă şi în Bărăgan. Temperaturile maxime s-au încadrat între 19 grade la Întorsura Buzăului și 32 de grade la Baia Mare, Satu Mare, Săcuieni, Holod, Chişineu-Criş, Arad, Sânnicolau Mare şi Timişoara, iar la ora 06.00 se înregistrau valori termice între 13 grade la Polovragi, Petroșani, Voineasa, Joseni, Toplița și Miercurea Ciuc și 21 de grade la Șiria.

**Observaţie:** în intervalul de diagnoză au fost în vigoare 22 mesaje pentru fenomene meteorologice periculoase imediate, emise după cum urmează:

-2 avertizări cod roşu emise de CNPM Bucureşti pentru judeţele Cluj, Bacău şi Vrancea;

-17 avertizări cod portocaliu (4 emise de SRPV Sibiu, câte 3 de SRPV Bacău, Craiova și Timişoara, 2 emise de CNPM Bucureşti pentru judeţul Cluj şi municipiul Bucureşti şi una de SRPV Cluj);

-3 atenţionări cod galben (emise de SRPV Cluj, SRPV Timişoara, respectiv CNPM Bucureşti).

**La Bucureşti,** vremea a fost ploioasă şi răcoroasă. Înnorările au fost persistente şi a plouat în averse repetate, temporar mai intense pe parcursul zilei şi seara, cumulându-se în medie 30 l/mp. Vântul a suflat slab și moderat. Temperatura maximă a fost de 22 de grade la toate staţiile meteo, iar la ora 06.00 se înregistrau 17 grade la toate stațiile meteo.

**3. Prognoza meteorologică în intervalul 19.06.2021, ora 08.00–20.06.2021, ora 8.00**

**În ţară,** vremea va fi, în general, instabilă. Înnorările vor fi mai persistente în regiunile din jumătatea de est, dar se vor accentua temporar, mai ales după-amiaza, şi în restul ţării, astfel că pe arii extinse în sud, în est, în centru și local în rest, vor fi averse ce vor avea şi caracter torenţial, descărcări electrice, intensificări de scurtă durată ale vântului şi izolat

grindină și vijelii. În intervale scurte de timp sau prin acumulare se vor înregistra cantităţi de apă însemnate, local de peste 15..25 l/mp, iar pe suprafețe mai mici, în special în Muntenia, jumătatea de sud a Moldovei și la munte, se vor cumula peste 40...50 l/mp. Temperaturile maxime se vor încadra între 19 și 32 de grade, cu cele ridicate valori în Câmpia de Vest, iar cele minime vor fi cuprinse între 11 și 20 grade.

**La Bucureşti,** vremea va fi răcoroasă. Mai ales pe parcursul zilei vor fi înnorări temporar accentuate, averse și descărcări electrice. Se vor acumula cantități de apă, în medie de 15...25 l/mp. Vântul va sufla slab și moderat, cu unele intensificări pe parcursul zilei, când la rafală se vor atinge vieze de până la 40...45 km/h. Temperatura maximă se va

situa în jurul valorii de 22 de grade, iar cea minimă va fi de 15...16 grade.

***II. CALITATEA APELOR***

**Pe râurile interioare**

**A.B.A. Argeș-Vedea**revine cu informaţii desprepoluarea cu 140 l de ţiţei şi 300 l de apă sărată a 5 mp de sol, a apei pârâului Valea Scroafei (pe o lungime de 800 m) şi a râului Cotmeana (pe o lungime de 1000 m)din zona comunei Cocu, din data de 10.06.2021. În urma controlului efectuat în data de 18.06.2021, s-a constatat că igienizarea cursurilor de apă a fost finalizată, iar terenul afectat a fost curăţat, solul contaminat fiind transportat la Staţia de bioremediere Bărăști.

Pe fluviul Dunărea și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Constanţa** informează că a fost notificată de Rompetrol că la data de 18.06.2021, la ora 18:00, va fi demolat coșul de fum de pe amplasamentul Uzinei Termoelectrice Midia în cadrul proiectului „Demolarea prin lucrări de împușcare combinate cu lucrări clasice a coșului de fum aflat în incinta S.C. Termoelectrica Midia S.A. Năvodari”, beneficiar: Rompetrol Energy S.A.

Se menţionează că atât Rompetrol Energy S.A. și subcontractorul lucrării, cât și Rompetrol Rafinare S.A. au dispus toate măsurile necesare pentru ca demolarea să nu aibă impact semnificativ asupra activităţii Rompetrol Rafinare, dar există posibilitatea să se producă unele disfuncţionalităţi cu potenţialul de a genera disconfort olfactiv.

**Agenţia Naţională pentru Protecţia Mediului** informează că din rezultatele analizelor efectuate în data de 17.06.2021 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

**A.P.M. Argeș** **și G.N.M.-C.J. Argeș** informează că în data de 18.06.2021, în jurul orei 09:30, s-a produs o poluare cu 5 de litri de ţiţei și 20 l de apă sărată a 3 mp de sol în zona comunei Săpata în urma avarierii conductei O.M.V. Petrom din careul sondei 1333, Parc 4 Săpata. **Măsuri:** a fost oprită pomparea, se intervine pentru repararea conductei și ecologizarea suprafeţei afectate. Se va reveni cu informaţii.

**I.G.S.U.** informează telefonic că la data de 18.06.2021, la ieșirea de pe autostrada A3, în zona comunei Gherghiţa, jud. Prahova, s-a răsturnat o cisternă încărcată cu 31 tone de benzină și motorină. Echipajele I.S.U. Prahova s-au deplasat la faţa locului pentru asigurarea perimetrului și luarea măsurilor care se impun. Se va reveni cu informaţii.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare, Transparență și IT**